**Ministru kabineta noteikumu projekta “Grozījumi Ministru kabineta 2007. gada 6. marta noteikumos Nr. 171 “Kārtība, kādā iestādes ievieto informāciju internetā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projektu “Grozījumi Ministru kabineta 2007. gada 6. marta noteikumos Nr. 171 “Kārtība, kādā iestādes ievieto informāciju internetā”” (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi, lai nodrošinātu Ministru kabineta 2012. gada 22. augusta rīkojuma Nr. 398 “Par Koncepciju par vienotu valsts pārvaldes institucionālo vienību un saimnieciskās darbības veicēju reģistrāciju” (turpmāk – rīkojums) 5. punkta prasību izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma 5. punkts uzliek VARAM par pienākumu triju mēnešu laikā no rīkojuma 4. punktā minēto attiecīgo likumu pieņemšanas Latvijas Republikas Saeimā izstrādāt un iesniegt noteiktā kārtībā Ministru kabinetā “Koncepcija par vienotu valsts pārvaldes institucionālo vienību un saimnieciskās darbības veicēju reģistrāciju” (turpmāk – Koncepcija) informatīvās daļas 4. sadaļas 6. punktā minēto Ministru kabineta noteikumu projektu. Koncepcijas informatīvās daļas 4. sadaļas 6. punktā noteikts veikt grozījumus Ministru kabineta 2007. gada 6. marta noteikumos Nr. 171 “Kārtība, kādā iestādes ievieto informāciju internetā” (turpmāk – MK noteikumi Nr.171), izslēdzot MK noteikumu Nr.171 2. pielikumu, kurā uzskaitītas tīmekļvietņu un elektroniskā pasta adreses, kā arī nosakot principu, kā veido publisko pārvaldes iestāžu tīmekļvietņu un elektroniskā pasta adreses. Grozījumi likumā “Par Latvijas Republikas Uzņēmumu reģistru” Latvijas Republikas Saeimā tika pieņemti 2017. gada 1. jūnijā un stājās spēkā 2017. gada 27. jūnijā. Likuma “Par Latvijas Republikas Uzņēmumu reģistru” (turpmāk – Likums) 2.19 pants, 4. panta 5.10 punkts, 18.19 un 18.20 pants nosaka Latvijas Republikas Uzņēmumu reģistra funkciju nodrošināt publisko personu un iestāžu saraksta vešanu (sākot ar 2018. gada 1. martu). Likuma 1. panta 1. punkts, 4.11 panta otrā daļa un 18.21 pants nosaka pienākumu nodrošināt publisko personu un iestāžu saraksta ziņu pieejamību par tajā ierakstītajām publiskajām personām un iestādēm (sākot ar 2018. gada 1. jūniju). Savukārt Likuma 18.18 pantā noteikts publisko personu un iestāžu sarakstā ierakstāmo ziņu apjoms, tai skaitā šī panta ceturtajā daļā noteiktais - adreses, oficiālās tīmekļvietnes adreses (ja tāda ir) un elektroniskās pasta adreses (ja tāda ir) iekļaušana. Rīkojumā uzliktais uzdevums noteikt principu, kā veido publisko pārvaldes iestāžu tīmekļvietņu un elektroniskā pasta adreses, tika izpildīts ar Ministru kabineta 2013. gada 30. aprīļa noteikumiem Nr. 236 “Grozījumi Ministru kabineta 2007. gada 6. marta noteikumos Nr. 171 “Kārtība, kādā iestādes ievieto informāciju internetā”. Grozījumi noteica principu, kā veido publisko pārvaldes iestāžu tīmekļvietņu domēna vārdus un elektroniskā pasta adreses, nosakot īpašu domēna un e-pasta veidošanas nosacījumus Latvijas prezidentūras Eiropas Savienības Padomē sekretariāta un Pārresoru koordinācijas centra vajadzībām.Ņemot vērā minēto, nepieciešams veikt tehniskus grozījumus MK noteikumos Nr. 171, ar kuriem izslēgt MK noteikumu Nr. 171. 2. pielikumu, kurā uzskaitītas tīmekļvietņu un elektroniskā pasta adreses. Šie grozījumi stājas spēkā 2018. gada 1. martā, jo Latvijas Republikas Uzņēmumu reģistra funkcija nodrošināt publisko personu un iestāžu saraksta vešanu stājas spēkā 2018. gada 1. martā (2017. gada 1. jūnija likuma “Grozījumi likumā “Par Latvijas Republikas Uzņēmumu reģistru”” Pārejas noteikumu 30. punkts. Publicēts oficiālajā izdevumā “Latvijas Vēstnesis””, 2017. gada 13. jūnijs, Nr. 117 (5944).Papildus, ņemot vērā, ka Latvijas Republikas prezidentūra Eiropas Savienības Padomē norisinājās 2015. gada 1. pusgadā un ir noslēgusies, noteikumu projekta ietvaros nepieciešams grozīt MK noteikumu Nr. 171 26. punktu, kas tai skaitā attiecas uz Latvijas Republikas prezidentūras Eiropas Savienības Padomē sekretariātu, un svītrot 27.1 punktu, kas nosaka Latvijas prezidentūras Eiropas Savienības Padomē sekretariāta domēna un e-pasta veidošanas nosacījumu. |
| 3. | Projekta izstrādē iesaistītās institūcijas | Nav. |
| 4. | Cita informācija | VARAM pašlaik gatavo jaunu grozījumu projektu MK noteikumos Nr. 171 saistībā ar 2016. gada 26. oktobra Eiropas Parlamenta un Padomes direktīvas (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (turpmāk – Direktīva) transponēšanas nepieciešamību Latvijas Republikas normatīvajos aktos. Minētie grozījumi ir plaši un būtiski mainīs MK noteikumus Nr. 171, un ir iesniedzami izsludināšanai Valsts sekretāru sanāksmē līdz 2017. gada 27. decembrim. Ņemot vērā rīkojumā noteikto termiņu rīkojuma 5. punkta izpildei, VARAM šobrīd virza rīkojumā noteiktos grozījumus MK noteikumos Nr. 171, savukārt grozījumi, kas tiek gatavoti saistībā ar Direktīvu, tiks virzīti atsevišķi Ministru kabineta 2009. gada 7. aprīļa noteikumos Nr. 300 “Ministru kabineta kārtības rullis” noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertajam regulējumam nav ietekmes uz sabiedrības mērķgrupām.  |
| Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.  |
| Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām.  |
| Cita informācija | Sākot ar 2018. gada 1. martu informācija, kas pašlaik ir MK noteikumu Nr. 171 2. pielikumā, tiks uzkrāta Latvijas Republikas Uzņēmumu reģistra vestā publisko personu un iestāžu sarakstā (2017. gada 1. jūnija likuma “Grozījumi likumā “Par Latvijas Republikas Uzņēmumu reģistru”” Pārejas noteikumu 30. punkts. Publicēts oficiālajā izdevumā “Latvijas Vēstnesis””, 2017. gada 13. jūnijs, Nr. 117 (5944)). Latvijas Republikas Uzņēmumu reģistra publisko personu un iestāžu sarakstā esošās ziņas būs pieejamas sākot ar 2018. gada 1. jūniju ((2017. gada 1. jūnija likuma “Grozījumi likumā “Par Latvijas Republikas Uzņēmumu reģistru”” Pārejas noteikumu 31. punkts. Publicēts oficiālajā izdevumā “Latvijas Vēstnesis””, 2017. gada 13. jūnijs, Nr. 117 (5944)). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar.  |
| 2. | Sabiedrības līdzdalība projekta izstrādē | Noteikumu projekts iekļauj tehniskus grozījumus, kas ir noteikti rīkojuma 5.punktā un tieši izriet no grozījumiem Likumā, kas tika pieņemti Saeimā 2017. gada 1. jūnijā. Grozījumi neietekmē sabiedrības tiesības un pienākumus. Ņemot vērā minēto, noteikumu projekta pieņemšanas gaitā nav nepieciešams iesaistīt sabiedrības pārstāvjus.  |
| 3. | Sabiedrības līdzdalības rezultāti | Nav.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.  |
| 3. | Cita informācija | Nav.  |

Ministru prezidents M.Kučinskis

Vides aizsardzības un reģionālās

attīstības ministrs K.Gerhards